Správa zo zahraničnej pracovnej cesty

1.	Účastníci ZPC:

Meno a priezvisko, funkcia a pracovisko predkladateľa správy z pracovnej cesty:
Mgr. Dušan Saksa, riaditeľ Sekcie implementácie operačného programu Vzdelávanie, ASFEU 

Meno a priezvisko, funkcia a pracovisko ďalších účastníkov pracovnej cesty:
Štefan Chudoba, štátny tajomník MŠVVaŠ SR - vedúci delegácie
                  Pavel Holík, generálny riaditeľ Sekcie štrukturálnych fondov EÚ, MŠVVaŠ SR 
                  Martin Jakubek, riaditeľ odboru posudzovania VO a nezrovnalostí,  MŠVVaŠ SR 
                  Ivan Hromada, SZ SR pri EÚ
+ predstavitelia certifikačného orgánu a orgánu auditu (MF SR)

2.	Zahraničná pracovná cesta:

Štát: Belgicko
Mesto: Brusel
Vykonaná v dňoch: 16. 07. 2012
Názov prijímajúcej organizácie  s adresou: DG EMPLOYMENT, Rue Joseph II 27, Brusel, Belgicko
Účel cesty: Pracovné stretnutie s predstaviteľmi DG employment
Spôsob jej financovania (cestovné,  pobytové náklady, iné výdavky): cena letenky

3.	Rámcový program pobytu:

Dátum:              16. 07. 2012
07:00 - 10:00     odlet z Viedne, prílet do Bruselu, odvoz delegácie z letiska na DG Employment
10:00 - 12:00     rokovanie na DG Employment 
12:00 - 21:30     ukončenie rokovania, obed, odvoz delegácie na letisko, odlet z Bruselu a prílet do Viedne 

4.	Stručný priebeh rokovaní, resp.  študijného pobytu:

Predmetné rokovanie sa uskutočnilo na základe iniciatívy Ministerstva školstva, vedy, výskumu a športu SR ako riadiaceho orgánu (RO) pre OP Vzdelávanie (OPV). Cieľom stretnutia SK delegácie so zástupcami DG EMPL bola prezentácia opatrení prijatých slovenskou stranou a návrhu finančnej korekcie, ktoré by umožnili zrušenie pozastavenia platieb pre OPV.  Podstatou opatrení je vytvorenie, resp. posilnenie útvarov na RO a SORO, ktoré pôsobia preventívne voči vzniku nezrovnalostí.
Aurelio Cecilio privítal SK delegáciu a ozrejmil cieľ stretnutia, ktorým je jednak predbežné zhodnotenie navrhovaných opatrení a metodológie pre finančné korekcie, a jednak diskusia o vrátení OPV do normálneho stavu, a to nielen z hľadiska platieb, ale aj úrovne implementácie. ŠT Štefan Chudoba vyjadril záväzok slovenskej strany urobiť všetko pre to, aby OPV boli čo najskôr uvoľnené pozastavené platby z EK. Pritom spomenul aj niektoré ďalšie opatrenia prijímané  RO (personálna oblasť, motivácia pracovníkov, vytvorenie projektových a iných účelových tímov). 
V ďalšej časti predstavila slovenská strana prehľad plánovaných národných projektov, ktoré sa zameriavajú hlavne na riešenie vysokej nezamestnanosti mladých ľudí a na zlepšenie ich celkového uplatnenia na trhu práce. EK by privítala by vypracovanie akčného plánu pre implementáciu OPV, po jednotlivých prioritných osiach za účelom výhľadu čerpania do konca roku 2013. Na záver Komisia upozornila na skutočnosť, že už v minulosti sa niektoré chyby a nedostatky opakovali aj po prijatí opatrení. Ak by ďalší audit identifikoval tie isté nedostatky, znamenalo by to nenapraviteľné škody na reputácii Slovenska riadiť procesy využívania štrukturálnych fondov na Slovensku s možným dopadom na budúce programové obdobie 2014-2020. 

5.	Odporúčané závery:

Formálne predloženie opatrení a návrhu korekcie do 14. Augusta 2012.

6.	Prehľad prinesenej dokumentácie a miesto jej uloženia

     -

7.	Osobitne vyhodnotený očakávaný prínos ZPC

Rokovanie delegácie SK vedenej štátnym tajomníkom Štefanom Chudobom s predstaviteľmi DG Employment sa nieslo v konštruktívnom duchu s cieľom prezentácie opatrení prijatých slovenskou stranou a návrhu finančnej korekcie, ktoré by umožnili zrušenie pozastavenia platieb pre OP Vzdelávanie. Komisia opatrenia v zásade akceptuje, pri metodológii výpočtu finančnej korekcie preferuje alternatívu II. Komisia potrebuje formálne predloženie opatrení a návrhu korekcie do 14. augusta 2012. Po prijatí  dokumentov a prvej žiadosti o platbu s vykonanými korekciami môže odísť z úrovne generálneho riaditeľa DG EMPL list o zrušení pozastavenia platieb.

8.	Spôsob zverejnenia výsledkov ZPC, prenos získaných informácií

Výsledky ZPC, resp. táto správa bude zverejnená na webovom sídle.

Súhlasíme so zverejnením správy na webovom sídle

Správu vypracoval: Mgr. Dušan Saksa

Dátum: 30. 07. 2012

Správu schválil:  Ing. Mgr. Iveta Kopasová